Legal Document

Category: 29

Text:
52. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΥ  ΟΙΚΟΝΟΜΙΚΩΝ Αριθ. 1130279/1534/Α0006 της 5/11 Δεκ.1996 (ΦΕΚ Β' 1108) Προσαρμογή καταστατικού της Κτηματικής Εταιρείας του Δημοσίου (ΚΕΔ) στις διατάξεις του Νόμ. 2414/96. Έχοντας υπόψη: 1.Τις διατάξεις: α)Του Νόμ. 973/79 «Περί συστάσεως Κτηματικής Εταιρείας του Δημοσίου» (Α' 226), όπως τροποποιήθηκε και ισχύει. β)Των άρθρ. 1 έως 11 του Νόμ. 2414/96 «Εκσυγχρονισμός των Δημοσίων Επιχειρήσεων και Οργανισμών και άλλες διατάξεις» (Α' 135). 2.Την αριθ. 1107147/1239/0006Α/7.10.1996 (Β' 922) κοινή απόφαση του Πρωθυπουργού και του Υπουργού Οικονομικών, περί ανάθεσης αρμοδιοτήτων του Υπουργού Οικονομικών στους Υφυπουργούς Οικονομικών. 3.Την αριθ. 43/20.11.1996 απόφαση του Διοικητικού Συμβουλίου της Κτηματικής Εταιρείας του Δημοσίου (ΚΕΔ), περί προσαρμογής του καταστατικού της ΚΕΔ, στις διατάξεις του Νόμ. 2414/96. 4.Την αριθ. 22968/ΔΕΚΟ 837/2.7.1996 εγκύκλιο του Υπουργείου Εθνικής Οικονομίας. 5.Το γεγονός ότι, από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Ι.Εγκρίνουμε την προσαρμογή του Καταστατικού της Κτηματικής Εταιρείας του Δημοσίου (ΚΕΔ) στις διατάξεις του Νόμ. 2414/96, που αναφέρονται στα όργανα διοίκησης αυτής και έχουν ως ακολούθως: 1.(Αντικαθίσταται το άρθρ. 13 Νόμ. 973/1979 ανωτ. αριθ. 36). 2.(Αντικαθίσταται το άρθρ. 14 Νόμ. 973/1979 ανωτ. αριθ. 36). 3.(Αντικαθίσταται το άρθρ. 16 Νόμ. 973/1979 ανωτ. αριθ. 36). 4.(Αντικαθίσταται το άρθρ. 19 Νόμ. 973/1979 ανωτ. αριθ. 36). 5.(Καταργείται η περίπτ. β της παρ. 2 του άρθρ. 21 του Νόμ. 973/1979, ανωτ. αριθ. 36). ΙΙ.Οι υπάρχοντες κανονισμοί της ΚΕΔ εξακολουθούν να ισχύουν μέχρι την κατά νόμο αντικατάστασή τους. -Το υφιστάμενο Διοικητικό συμβούλιο της ΚΕΔ, που ορίσθηκε με την αριθ. 1087725/965/0006Α/31.7.1996 (Β' 662) απόφαση του Υφυπουργού Οικονομικών, εξακολουθεί να ασκεί τις αρμοδιότητές του, μέχρι τη λήξη της θητείας του, σύμφωνα με τις διατάξεις του Νόμ. 973/79, όπως τροποποιήθηκε και ισχύει, καθώς και της παρούσας απόφασης. -Μέχρι τη εκλογή και διορισμό Διευθύνοντα Συμβούλου, τις αρμοδιότητες αυτού ασκεί ο Γενικός Διευθυντής.